Številka: 5441-1/2018/122

Datum: 15. 10. 2019

**POJASNILA K METODOLOGIJI IZRAČUNA STANDARDNE LESTVICE STROŠKA NA ENOTO ZA STROŠKE DELA**

1. **Pravna podlaga in metodologija za določitev standardne lestvice stroška na enoto**

Osnova za izračun standardne lestvice stroška na enoto so pravna izhodišča in cena za financiranje raziskovalno razvojnih dejavnosti v Sloveniji Agencije Republike Slovenije za raziskovalno dejavnost (ARRS) za leto 2019.

ARRS letno določa izhodišča in cene. Pravne podlage za določanje cen so:

* Zakon o raziskovalni in razvojni dejavnosti (Uradni list RS, št. 22/06-UPB1 in 61/06 ZDru-1, 112/07, 9/11, 57/12-ZPOP-1A, 21/18 – ZNOrg in 9/19),
* Sklep o ustanovitvi Javne agencije za raziskovalno dejavnost Republike Slovenije (Uradni list RS, št. 123/03 in št. 105/10),
* Uredba o normativih in standardih za določanje sredstev za izvajanje raziskovalne dejavnosti financirane iz Proračuna Republike Slovenije (Uradni list RS, št. 103/2011, 56/2012, 15/14, 103/15, 27/17 in 9/18),
* Sklep o ceni ekvivalenta polne zaposlitve za leto 2019:

 <https://www.arrs.si/sl/progproj/cena/cena-19-jun.asp>

Pri določitvi standardne lestvice stroška na enoto je uporabljena pravna podlaga in metodologija določitve letne vrednosti financiranja zaposlenih, ki izvajajo raziskovalno-razvojne projekte, za leto 2019.

1. **Določanje vrednosti za financiranje aktivnosti**

ARRS določa vrednosti za financiranje raziskovalnega dela kot letni strošek zaposlenih za izvajanje raziskovalno-razvojnih projektov, ki predstavlja ekvivalent polne zaposlitve raziskovalca (FTE).

Vrednost je definirana na osnovi izhodišč v Uredbi o normativih in standardih za določanje sredstev za izvajanje raziskovalne dejavnosti, financirane iz Proračuna Republike Slovenije o ceni raziskovalne ure, in sicer:

* določene vrednosti posameznih elementov cene in cenovnih kategorij izraženih v točkah,
* določenih deležev stroškov plače ter pripadajočih prispevkov delodajalca, stroškov blaga in storitev ter amortizacije,
* določenih kategorij raziskav in
* določene vrednosti obračunske točke za posamezno leto.

Vrednost obračunske točke za določitev cene ekvivalenta polne zaposlitve za leto 2019 znaša 298,05872 EUR (ARRS, <https://www.arrs.si/sl/progproj/cena/cena-19-jun.asp>).

Cena ekvivalenta polne zaposlitve za leto 2019, ki se izračuna kot zmnožek števila točk in vrednosti točke za izvajanje raziskovalnih projektov za posamezne kategorije za pokrivanje stroškov, je naslednja:

|  |  |  |  |  |  |  |
| --- | --- | --- | --- | --- | --- | --- |
| **Kategorija/za pokrivanje stroškov** | **A** | **B** | **C** | **D** | **E** | **F** |
| PLAČE | 34.221 | 34.221 | 34.221 | 34.221 | 34.221 | 34.221 |
| PRISPEVKI DELODAJALCA | 5.508 | 5.508 | 5.508 | 5.508 | 5.508 | 5.508 |
| BLAGO IN STORITVE | 10.523 | 14.841 | 19.737 | 24.684 | 29.410 | 34.136 |
| AMORTIZACIJA | 2.992 | 5.542 | 9.401 | 12.495 | 15.657 | 18.836 |
| **SKUPAJ** | 53.244 | 60.112 | 68.867 | 76.908 | 84.796 | 92.701 |

1. **Določitev standardne lestvice stroška na enoto za aktivnosti v okviru javnega razpisa**

Standardna lestvica stroška na enoto v okviru javnega razpisa se določi ločeno za sofinanciranje stroškov dela raziskovalcev in za sofinanciranje stroškov dela strokovnih in tehničnih sodelavcev, ki izvajajo raziskovalno-razvojne projekte.

V primeru prijave konzorcija, so do povračil stroškov dela zaposlenih, ki izvajajo raziskovalno-razvojni projekt, upravičeni vsi partnerji konzorcija.

Splošna predstavitev posamezne kategorije osebja:

1. **Raziskovalci** so strokovnjaki, ki se ukvarjajo s snovanjem ali ustvarjanjem novega znanja. Opravljajo raziskave in izboljšujejo ali razvijajo koncepte, teorije, modele, tehnike, instrumentacije, programsko opremo ali operativne metode.
2. **Strokovni in tehnični sodelavci** so osebe, katerih glavna naloga zahteva strokovno znanje in izkušnje na enem ali več področjih tehnike, fizikalnih znanosti in znanosti o življenju ali družboslovja, humanistike in umetnosti. Sodelujejo v RR z opravljanjem znanstvenih in tehničnih nalog, ki vključujejo uporabo konceptov, operativnih metod in uporabo raziskovalne opreme, ki je navadno pod nadzorom raziskovalcev.
	1. **Aktivnost 1: delo raziskovalcev**

Osnova za določitev standardne lestvice stroška na enoto za stroške dela raziskovalcev je letna »cena ekvivalenta polne zaposlitve«, pri čemer se upoštevajo le stroški plače in prispevki delodajalca. Višina sredstev, ki je namenjena pokrivanju stroškov plač ter prispevkov, je v vseh cenovnih kategorijah enaka in znaša 39.729,00 EUR.

|  |  |
| --- | --- |
| **VRSTE STROŠKOV** | **Vrednost, izražena v EUR** |
| **PLAČE** | 34.221 |
| **PRISPEVKI DELODAJALCA** | 5.508 |
| **SKUPAJ** | 39.729 |

Iz letne vrednosti standardne lestvice stroška na enoto za stroške dela raziskovalcev, ki izvajajo projekt, je izračunana vrednost dela na uro, pri čemer se je upoštevalo 1.700 ur/leto. Izračun je zaokrožen navzgor.

|  |  |
| --- | --- |
| **Vrsta stroška** | **Vrednost na uro** |
| **Stroški dela raziskovalcev** | 23,40 EUR |

Iz zapisanega izhaja, da znaša standardna lestvica stroška na enoto za **stroške dela** **raziskovalcev**: **23,40 EUR za uro opravljenega dela na raziskovalno-razvojnem projektu.**

* 1. **Aktivnost 2: delo strokovnih in tehničnih sodelavcev**

Osnova za določitev standardne lestvice stroška na enoto za stroške dela strokovnih in tehničnih sodelavcev v okviru raziskovalno-razvojnega projekta je prav tako letna »cena ekvivalenta polne zaposlitve« v delu stroškov plač in prispevkov delodajalca, pri čemer se skladno s 1. odstavkom 23. člena Uredbe o normativih in standardih za določanje sredstev za izvajanje raziskovalne dejavnosti, financirane iz Proračuna Republike Slovenije višina sredstev določi s faktorjem 2/3 (dve tretjini) in znaša: 26.486 EUR.

|  |  |
| --- | --- |
| **VRSTE STROŠKOV**  | **Vrednost, izražena v EUR** |
| **PLAČE** | 22.814 |
| **PRISPEVKI DELODAJALCA** | 3.672 |
| **SKUPAJ** | 26.486 |

Iz letne vrednosti standardne lestvice stroška na enoto za stroške dela strokovnih in tehničnih sodelavcev, je izračunana vrednost dela na uro, pri čemer se je upoštevalo 1.700 ur/leto. Izračun je zaokrožen navzgor.

|  |  |
| --- | --- |
| **Vrsta stroška** | **Vrednost na uro** |
| **Stroški dela strokovnih in tehničnih sodelavcev** | 15,60 EUR |

Iz zapisanega izhaja, da **znaša standardna lestvica stroška na enoto za stroške dela strokovnih in tehničnih sodelavcev**: **15,60 EUR za uro opravljenega dela na raziskovalno-razvojnem projektu.**